भुटाना गासै जौथाइयावनो उदां हादर महरै थाबोदों। बे हादराव गुबुन हादरनि फामुवारि महरै गायसन जायाखौमोनब्लाबो खायसे गुबुन हादरारि गुदिथाफ्रा हाबसनफैदोंमोन आरो मोन्दांस’मोनि दोरोङारि हारिमु जौगानायनि सायाव गोहोम खोख्लैफैदोंमोन। नाथाय बैफोर गुबुन हादरारि गुदिथाफोरनिफ्राय मोन्दांस’मोनि हारिमुनि फारिसोलायबोनाय, जौगानाय, संरैखाथि होनाय आरो आद्रिजायियै लाखिनायाव जेबो हेंथा मोनाखै। भुटाननि जारिमिनाव मोन्दांस’मोनि हारिमुखौ बोखांबोनायाव संरैखाथि होनायाव बाइदि राहा लानाय नुनो मोनबोदों। 1907 माइथाइनिफ्राय भुटान हादराव वांचुक राजफोलेरा राजखुंनाय समनिफ्रायनो भुटानाव मोन्दांस’मोनि हारिमुआ राफोदै गायसन जाबोदों। भुटान हादरनि राजाफोरनि राफोद आरो गोसो गोथारै राजखुंबोनाय भुटानारिफोरनि खुगा थुनलाइ, आरिमु, खुगा खुगा सोलिबोनाय हारिमु, आसारखान्थि, हुदा, फोरबो खुंनाय, गोदोनि टेक्नोल’जि आरो सोलोंथाइफ्रा जौगासारदों।